91 



hos Orohippiis. Kun c. en Tredjedel af Albubenet er bevaret 

 hos den voksne Hest (Fig. 81 u). 



Drøvtj^ggerne har ingen Fortænder i Overmunden, men Fo- 

 stret har Anlæg dertil, kun bryder de ikke igennem. Hos fos- 

 sile Drøvtj'ggere findes disse Fortænder i Overmunden. 



Hos Mennesker og Aber bliver Øjnene hos Fostret først an- 

 lagte paa Hovedets Sider (lateralt) og vandrer efterhaanden fortil. 

 De har altsaa til at begynde med den for andre Pattedyr karak- 

 teristiske Stilling. 



Hos et 40 Dages Menneskefoster er Munden endnu meget 

 bred og rækker næsten til Ørerne (Pattedyrtræk). 



Menneskefostret har indtil 8de Maaned 6 Næsemuslinger paa 

 hver Side, medens det voksne Menneske kun har tre. 



Ligeledes har det mere udviklede Ganevalke end det voksne 

 Menneske og ligner i saa Henseende andre Pattedyr. 



Hos Menneskefostret anlægges en hel Række Mælkekirtler 

 paa hver Side ligesom hos Pattedyrene, men de svinder igen, og 

 ved Fødselen findes kun én Brystvorte paa hver Side. 



Fra Begyndelsen af fjerde Maaned udvikler der sig over næsten 

 hele Menneskefostrets Krop et Haarlag (lanugo), der forsvinder 

 fuldstændigt igen. 



Keibel har paavist en typisk, vel udviklet Hale hos Men- 

 neskefostret, idet den besidder »Haletarm« (postanal Tarm), er 

 synlig helt omkring (caiida aperta), og har betydelig flere Hvir- 

 velanlæg, end der udvikles. 



Enhver Læser, der har gennemgaaet og opfattet de her an- 

 førte Eksempler, vil nu selv kunne dømme i Sagen og forhaa- 

 bentlig være enig med mig i, at vi ikke kan forstaa disse ofte 

 ret taabelige Omveje i Fosterudviklingen uden at se dem som 

 Gentagelser af visse Fortidsstadier, som der dengang var meget 

 god Mening i. 



Vi maa da være berettiget til af de Fosterstadier, som ikke 

 kan forklares paa anden Maade, at drage Slutninger med Hen- 

 syn til Stammeudviklingen. 



Og ikke mindst herigennem vil man faa et Indtryk af den 

 store Betydning, som Fordybelsen i Fosterudviklingens Hemme- 

 hgheder har for vor Opfattelse af hele Dyrelivets mærkelige Ud- 

 vikling paa vor svævende Klode. 



